Mor trodde Nutella var sunt - får millioner i erstatning
Ja, det er i USA at et gruppesøksmål mot Nutella har vunnet fram i retten. Marnie Glover fra Alabama har servert barna sine sjokoladepålegget og trodd reklamen som sier at det utgjør en god start på dagen. Nå har tingretten i New Jersey gitt dem medhold, melder TV2.Nutella-produsenten er dømt til å utbetale 17,3 millioner kroner i erstatning til gruppen som har saksøkt dem. Årsaken er at retten mener at reklamen forteller at pålegget gir en «smakfull og balansert frokost» er villedende ifølge kanalen. Reklamen sier nemlig ikke at det som gjør frokosten sunn ikke er sjokoladepålegget, men brødet, frukten og melken som anbefales å spise sammen med Nutella. Dommen gir rom for at alle kjøpere av Nutella i USA de siste fire årene kan søke om erstatning.
Mer enn 17 millioner kroner må produsenten av sjokoladepålegget Nutella ut med til kunder som trodde pålegget var sunt.